༄༅༅། །ལེགས་བཤད་མཁས་པའི་མགུལ་རྒྱན་ཞེས་
བྱ་བ་ལས་སྐབས་དང་བོའི་མཐའ་
དཔྱོད་བཞུགས་སོ།
མཆོད་བརྗོད།
༄༅། །ན་མོ་གུ་རུ་མཉྫུ་གྷོ་ཥ་སྭ་ར་སྭ་སྐྱེ། ཚོགས་གཉིས་བརྒྱས་བསྐྲུན་བསྐྲུན་
ཟླ་མེད་པའི་སྐུ་མཆོག་མཆོག་ཏུ་རབ་མཛེས་མཚན་དཔེས་ལེགས་བརྒྱན་བརྒྱན་
གཞན་ཟིལ་གྱིས་གནོན་པའི་སྐུ། །སེམས་ཅན་ཀུན་ཡིད་ཡིད་དང་མཐུན་པར་
གསུང་དབྱངས་དབྱངས་ཀྱིས་ལྷ་དང་བཅས་པའི་འགྲོ་ཀུན་ཀུན་ནས་སྒྲོལ་མཛད་
དྲུག་ཅུའི་གསུང་། །མཁྱེན་པའི་སྐད་ཅིག་གཅིག་ལ་བདེན་གཉིས་ཆོས་ཀུན་ཀུན་
KUL
ནས་གསལ་བར་རབ་མཁྱེན་མཁྱེན་བརྩེ་ནུས་མཐུ་ལྡན་པའི་ཐུགས། །པད་དཀར་
ལྟར་བསྔགས་བསྔགས་པ་དོན་ལྡན་ལམ་སྟོན་སྟོན་པ་ཤཱཀྱ་སེང་གེའི་ཞབས་པད་པད་
མོའི་རྡུལ་ལ་སྤྱི་བོས་འདུད། །གསལ་གསལ་ཤེས་བྱའི་དཀའ་གནད་མ་ལུས་ཀུན། །
ལྷུག་ལྷུག་སྩོལ་མཛད་རྗེ་བཙུན་ཡབ་ཡུམ་ལ། །ལྷང་ལྷང་གདུང་ཤུགས་དྲག་པོས་
གསོལ་འདེབས་ན། །བརྟན་བརྟན་སྙིང་དབུས་བཞུགས་ལ་ངག་སྩོལ་ཅིག །རྒྱལ་
1

བའི་རྒྱལ་ཚབ་མི་ཕམ་མགོན་པོ་དང༌།
།འཕགས་མཆོག་འཕགས་པ་ཀླུ་དང་ཐོགས་
མེད་སོགས། །རྒྱལ་ཡུམ་རྒྱལ་བའི་དགོངས་བཞིན་འགྲེལ་མཛད་པའི། །མཁས་
མཆོག་མཁས་གྲུབ་རིམ་བྱོན་རྣམས་ལ་འདུད། །ཟབ་ཟབ་དམིགས་པ་མེད་པའི་
གཟིགས། །གསལ་གསལ་མདོ་རྒྱུད་དགོངས་དོན་འཆད་ལ་དྲི་མ་མེད་པའི་མཁྱེན་
བྱམས་དང་བརྩེ་བའི་གཏེར་ཆེན་འགྲོ་བ་ཀུན་ལ་རྟག་ཏུ་སྩོལ་མཛད་སྤྱན་རས་
པའི་འོད་འབར་སྨྲ་བའི་དབང་བོ་འཇམ་པའི་དབྱངས། །མང་མང་གངས་ཅན་
ལྗོངས་འདིའི་མཁས་པའི་གཙུག་ན་གཙུག་རྒྱན་ལྟར་མཐོ་ཀུན་མཁྱེན་རྒྱལ་བ་
གཉིས་པ་ཙོང་ཁ་བ། །སྙན་སྙན་བློ་གྲོས་བཟང་བོའི་གྲགས་པས་ས་གསུམ་ཀུན་ཁྱབ་
བླ་མའི་ཞབས་ལ་གསོལ་བ་འདེབས་ཤིང་ཕྱག་བགྱིའོ།
།རྒྱལ་བ་ཀུན་དངོས་བདུད་
བཞིའི་དགྲ་ལས་རྒྱལ། །སྒྲོལ་དཀའི་སྒྲིབ་གཉིས་མཚོ་ལས་འགྲོ་ཀུན་སྒྲོལ། །མཆོག་
ཐུན་ཀུན་སྩོལ་དངོས་བརྒྱུད་ཡོངས་འཛིན་མཆོག །བདག་ཉིད་ཆེན་པོ་རྣམས་ལ་
འདུད་དོ་བདག །མཁས་གྲགས་རློམས་པས་འགྱིང་ལ་མི་མཁོ་ཡང་། །མཁས་པའི་
མདུན་སར་འཆད་ཚེ་མ་རྨོངས་ཙམ། །མཁས་ཀུན་དགའ་བ་བསྐྱེད་པའི་ལེགས་
བཤད་གཏམ། །མཁས་མང་མཆེད་གྲོགས་ཚོགས་ལ་མགྲོན་དུ་བཀྱེ། །
དེ་ལ་འདིར་བདག་ཅག་གི་སྟོན་པ་མཉམ་མེད་ཤཱཀྱའི་རྒྱལ་བོས་དང་བོར་བྱང་
ཆུབ་མཆོག་ཏུ་སེམས་བསྐྱེད། བར་དུ་བསྐལ་བ་གྲངས་མེད་གསུམ་དུ་ཚོགས་
བསགས། མཐར་མངོན་པར་རྫོགས་པར་སངས་རྒྱས་ནས་ཆོས་ཀྱི་ཕུང་བོ་བརྒྱད་ཁྲི་
བཞི་སྟོང་གསུངས་པའི་ནང་ནས་མཆོག་ཏུ་གྱུར་པ་ནི་ཤེར་ཕྱིན་གྱི་མདོ་འདི་ཡིན་ཏེ།
ཚིག་གསལ་ལས། ཆོས་ཀྱི་ཕུང་བོ་བརྒྱད་ཁྲི་དང་བཞི་སྟོང་གསུངས་པ་ཐམས་ཅད་
ཀྱི་ནང་ནས་རབ་དང་ཕུལ་དང་གཙོ་བོ་དང་གྱ་ནོམ་པ་ཉིད་དུ་གྱུར་པ་ནི་ཤེས་རབ་
ཀྱི་ཕ་རོལ་ཏུ་ཕྱིན་པའི་མདོ་སྡེ་ཉིད་དོ། །ཞེས་གསུངས་པའི་ཕྱིར། དེའི་དགོངས་
2

པ་འགྲེལ་བ་ལ། བོད་སྔ་མ་རྣམས་ཀྱི་སློབ་དཔོན་ཀླུ་སྒྲུབ་ཀྱི་རིགས་ཚོགས་དང་།
ཕྱོགས་གླང་གི་དོན་བསྡུས། ཁ་ཆེ་མཆེ་བའི་སྡེའི་གནོད་འཇོམས། རྗེ་བཙུན་གྱི་
མངོན་པར་རྟོགས་པའི་རྒྱན་བཞི་ལ་ཤིང་རྟའི་སྲོལ་འབྱེད་ཀྱི་བསྟན་བཅོས་བཞིར་
གྲགས་པ་དང་། གནས་ཚོད་ལ་བློ་གྲོས་མི་ཟད་པའི་མདོ་ལྟར་ཡུམ་གྱི་མདོའི་དངོས་
བསྟན་སྟོང་ཉིད་དང་། སྦས་དོན་མངོན་རྟོགས་བཀྲལ་བའི་ཚུལ་གཉིས་སུ་གནས་
པའི་ཕྱིར། དང་བོ་གྲུབ་སྟེ། གསེར་འཕྲེང་ལས། འདིའི་དགོངས་པ་འགྲེལ་བའི་
བསྟན་བཅོས་ལ་ཡང་དུ་མ་ཞིག་ཡོད་ཀྱང་། གཙོ་བོར་གྱུར་པ་ནི་ཤིང་རྟའི་སྲོལ་
འབྱེད་ཆེན་པོ་བཞི་ཞེས་སྔ་མ་རྣམས་ལ་གྲགས་སོ། །ཞེས་གསུངས་པའི་ཕྱིར།
དེ་དག་གིས་ཇི་ལྟར་བཀྲལ་བའི་ཚུལ་ཡོད་དེ། ཀླུ་སྒྲུབ་ཀྱིས་བསྒྲུབ་བྱ་བདེན་
དངོས་འགོག་པ། རྩ་ཤེས། རབ་བྱེད་དང་བོའི་འཕྲོས་དོན་རྩོད་ཟློག རབ་བྱེད་
བདུན་པའི་འཕྲོས་དོན་སྟོང་ཉིད་བདུན་ཅུ་བ། རང་སྡེའི་བདེན་དངོས་བྱེ་བྲག་ཏུ་
འགོག་པ་རིགས་པ་དྲུག་ཅུ་བ། རིན་ཆེན་འཕྲེང་བ་དང་ལྔ། བདེན་དངོས་སྒྲུབ་བྱེད་
B
:
TI
གསེར་
འཕྲེང་ལས། དེ་ཡང་བདག་ཉིད་ཆེན་པོ་ཀླུ་སྒྲུབ་ཀྱིས། ཞེས་པ་ནས། ལྔའོ། །
འདི་ལ་ཁ་ཅིག་ཐ་སྙད་གྲུབ་པའམ་རིན་ཆེན་འཕྲེང་བའམ་ག་ལས་འཇིགས་
མེད་བསྣན་ནས་རིགས་ཚོགས་དྲུག་གི་གྲངས་ངེས་འདོད་པ་དང་། གཞན་དག་
སྟོང་ཉིད་བདུན་ཅུ་བ་ལུས་སུ་བྱས་ནས་རྩ་ཤེས་འཕྲོས་སུ་བྱེད་པ་ནི་འཁྲུལ་བར་
ཁོང་དུ་ཆུད་པར་བྱའོ། །ཞེས་གསུངས་པའི་ཕྱིར། འདིར་རིགས་ཚོགས་ལྔ་ཙམ་
གསུངས་པ་ནི་རྗེ་རང་གི་བླ་མ་རེད་མདའ་བའི་དགོངས་པ་དང་དྲུག་ཏུ་འདོད་པ་རྗེ་
རིན་པོ་ཆེའི་དགོངས་པར་མཁས་གྲུབ་རྗེའི་བཞེད་པའི་ཕྱིར། རྒྱུད་སྡེ་སྤྱི་རྣམ་ལས་
3

བླ་མ་རྗེ་ནི་རིགས་ཚོགས་ལྔར་བཞེད་ལ། ཐམས་ཅད་མཁྱེན་པ་ཙོང་ཁ་བས་རིན་
ཆེན་འཕྲེང་བ་དང་དྲུག་ཏུ་བཞེད་དོ་ཞེས་གསུངས་པའི་ཕྱིར། གཉིས་པ་གྲུབ་སྟེ།
བརྒྱད་སྟོང་དོན་བསྡུས་ལས། རྟེན་དང་དབང་དུ་བྱ་བ་དང་། །ལས་ནི་སྒོམ་པ་
དང་བཅས་དང་། །རབ་དབྱེ་རྟགས་དང་ལྟུང་བ་དང་། །ཕན་ཡོན་བཅས་པར་ཡང་
དག་བརྗོད། །ཅེས་པ་ལྟར། རྟེན་སྟོན་པ་དང་། དབང་དུ་བྱ་བ་འཁོར་ཉན་རང་
བྱང་སེམས་དང་། ལས་ནི་ཡུམ་ལ་ཇི་ལྟར་སྤྱོད་པ། སྒོམ་པ་རྣམ་གཡེང་གི་རྟོག་
པ་བཅུའི་གཉེན་པོར་བཅུ། རབ་དབྱེ་སྟོང་ཉིད་བཅུ་དྲུག རྟགས་ནི་ཕྱིར་མི་ལྡོག་
པའི་རྟགས་སོགས། ལྟུང་བ་ནི་ཤེར་ཕྱིན་སྤངས་ནས་ངན་སོང་དུ་འགྲོ་བ། ཕན་
ཡོན་སྟོང་གསུམ་རིན་པོ་ཆེས་བཀང་སྟེ་བྱིན་པ་བས་ཤེར་ཕྱིན་འབྲི་བ་བསོད་ནམས་
ཆེ་བ་སོགས་ཡུམ་གྱི་དོན་སོ་གཉིས་སུ་བསྡུས་ནས་བསྟན་པ་ཡིན་པའི་ཕྱིར། གསེར་
འཕྲེང་ལས། སློབ་དཔོན་ཆེན་པོ་ཕྱོགས་ཀྱི་གླང་བོས། ཞེས་པ་ནས། བསོད་
ནམས་ཆེ་བའོ་ཞེས་པའི་བར་གསུངས་པའི་ཕྱིར།
གསུམ་པ་གྲུབ་སྟེ། ཡུམ་གྱི་དོན་གླེང་གཞི་ནས་བརྩོན་པར་བྱའོ་ཞེས་པའི་བར་
གྱི་མགོ་སྨོས་པས་གོ་བ་རྣམས་ལ་གང་གིས། གང་གི་ཕྱིར། གང་ལ། ཇི་ལྟར་
བསླབ་པའི་ཚུལ་བཞིར་བསྡུས་ཏེ་བསྟན་པའི་སྒོ། རྣམ་མཁྱེན་རྫོགས་པའི་བར་གྱི་
རྣམ་པར་སྤྲོས་ནས་གོ་བ་རྣམས་ལ་དོན་དམ་པའི་ཚུལ་དུ་སྟོན་པ་འབྲིང་དུ་བསྟན་
པའི་སྒོ། དེ་མན་ཆད་ལ་ལྷག་པའི་ཚིག་ལ་འཆེལ་བ་རྣམས་ཀྱི་དོན་དུ་ལམ་ཤེས་
ནས་བརྩམས་ཏེ་བདེན་གཉིས་ཀྱི་ཚུལ་དུ་བསྟན་པ་རྒྱས་པར་བཤད་པའི་སྒོ་སྟེ་སྒོ་
གསུམ་དང་། དང་བོ་ཤཱ་རིའི་བུ་ལ་བཀའ་སྩལ་པའི་རྣམ་གྲངས་གཅིག དེ་ནས་
རབ་འབྱོར་གྱིས་རྒྱས་པར་བཤད་པའི་རྣམ་གྲངས་གཅིག དེ་ནས་བརྒྱ་བྱིན། རབ་
འབྱོར། བྱམས་པ། རབ་འབྱོར། བརྒྱ་བྱིན། རབ་འབྱོར། བྱམས་པ། རབ་
་
4

འབྱོར་དང་། དེ་ནས་ཀུན་དགའ་བོ་ལ་གཏད་པའི་རྣམ་གྲངས་ཏེ་རྣམ་གྲངས་བཅུ་
གཅིག་ཏུ་བཤད་པ་ཡིན་ཏེ། གསེར་འཕྲེང་ལས། གཞུང་འགྲེལ་གནོད་འཇོམས་
ཀྱིས་ནི་སྒོ་གསུམ་དང་རྣམ་གྲངས་བཅུ་གཅིག་གི་སྒོ་ནས་ཡུམ་འགྲེལ་བར་བྱེད་དོ།
དེ་ལ་སྒོ་གསུམ་ནི་ཞེས་པ་ནས་ཡོངས་སུ་གཏད་པའོ་ཞེས་པའི་བར་གསུངས་པའི་
ཕྱིར། བཞི་བ་གྲུབ་སྟེ། རྗེ་བཙུན་གྱིས་ཡུམ་རྒྱས་འབྲིང་བསྡུས་གསུམ་གྱི་དོན་ཡུམ་
གྱི་ལུས་དངོས་པོ་བརྒྱད་དོན་བདུན་ཅུར་བཀྲལ་བའི་ཕྱིར་ཏེ། གསེར་འཕྲེང་ལས།
རྒྱལ་བ་མ་ཕམ་པས་ཡུམ་གྱི་ལུས་དངོས་པོ་བརྒྱད་དོན་བདུན་ཅུར་དྲིལ་ཏེ། རྣལ་
འབྱོར་བས་
ས་ཉམས་སུ་ལེན་པའི་རིམ་པ་དང་སྦྱར་ནས། མངོན་པར་རྟོགས་པའི་རྒྱན་
མཛད་དོ། །ཞེས་གསུངས་པའི་ཕྱིར།
དེས་ན་བསྟན་བཅོས་འདིའི་འགྲེལ་བ་ལ། འཕགས་པས་ཉི་ཁྲི་སྣང་བ།
བཙུན་པས་ཉི་ཁྲི་རྣམ་འགྲེལ། སློབ་དཔོན་གྱིས་ཉི་ཁྲི་ལེའུ་བརྒྱད་མ། ཤནྟི་བས་
ཉི་ཁྲི་དག་ལྡན་ཏེ་ཉི་ཁྲི་དང་སྦྱར་བ་བཞི། ཁ་ཆེ་དྷརྨ་ཤྲིས་མཛད་པར་གྲགས་པའི་
འབུམ་ཊིཀྐ་འབུམ་དང་སྦྱར་བ་གཅིག སློབ་དཔོན་གྱི་བརྒྱད་སྟོང་འགྲེལ་ཆེན།
སྙིང་བོ་མཆོག་དང་། གནད་ཀྱི་ཟླ་འོད་དེ་བརྒྱད་སྟོང་བ་དང་སྦྱར་བ་གསུམ། སྡུད་
པའི་དཀའ་འགྲེལ་རྟོགས་སླ། སྡུད་པའི་དཀའ་འགྲེལ། ཤེར་ཕྱིན་མཛོད་ཀྱི་ལྡེ་
མིག་སྟེ་སྡུད་པ་དང་སྦྱར་བ་གསུམ། སྨྲ་ཏིས་མཛད་པར་གྲགས་པའི་ཡུམ་ཉི་ཁྲི་
བརྒྱད་སྟོང་བ་སྟེ་ཡུམ་གསུམ་དོན་བརྒྱད་ཀྱིས་མཐུན་པར་བསྟན་པ་སྟེ་མདོ་དང་
སྦྱར་བ་བཅུ་གཉིས་དང་། འགྲེལ་བ་དོན་གསལ། དེའི་འགྲེལ་བཤད་ཚིག་གསལ།
རྟོག་དཀའི་སྣང་བ་གཉིས་དང་། དེའི་བསྡུས་དོན་ཤེར་འབྱུང་གིས་མཛད་པ། རྩ་
བའི་བསྡུས་དོན་ཇོ་བོས་མཛད་པ། གཞོན་ནུ་དཔལ་གྱིས་མཛད་པ། འགྲེལ་བ་
གྲགས་ཆ་དང་། ཤེར་སྒྲོན། ཐུབ་དགོངས་ཏེ་མདོ་དང་མ་སྦྱར་བ་དགུ་སྟེ་ཉེར་
5

གཅིག་ཡོད་པ་ཡིན་པའི་ཕྱིར། དང་བོ་གྲུབ་སྟེ། གསེར་འཕྲེང་ལས། དེ་ཡང་དང་
བོར་མདོ་དང་བསྟན་བཅོས་སྦྱར་བའི་སྲོལ་ནི་འཕགས་པས་བཏོད་པར་མངོན་པས།
དེས་ནི་ཉི་ཁྲི་ལ་ལེའུ་བརྒྱད་དུ་བྱས་ཤིང་། དེ་སྐབས་བརྒྱད་དང་བསྒྲིགས་ནས་སྦྱར་
རོ། །ཞེས་པ་ནས། དེ་ལྟར་མདོ་དང་སྦྱར་བའི་འགྲེལ་བ་བཅུ་གཉིས་དང་ཞེས་པའི་
བར་གསུངས་པའི་ཕྱིར། གཉིས་པ་གྲུབ་སྟེ། གསེར་འཕྲེང་ལས། མདོ་དང་སྦྱར་བ་
བཅུ་གཉིས་དང་། མ་སྦྱར་བ་དགུ་སྟེ་ཉེར་གཅིག་གོ །དང་བོ་ནི་བཤད་ཟིན་ཏོ། །
གཉིས་པ་ནི་འགྲེལ་བ་དོན་གསལ་དང་ཞེས་སོགས་གསུངས་པའི་ཕྱིར།
གཉིས་པ་དངོས་བསྟན་དང་སྦས་དོན་བཀྲལ་ཚུལ་ཡོད་དེ། བློ་གྲོས་མི་ཟད་
པའི་མདོ་ལྟར། ཀླུ་སྒྲུབ་ཀྱིས་རིགས་ཚོགས་ཀྱི་སྒོས་དབུ་མའི་ལུགས་ཀྱི་དྲང་ངེས་
དང་། ཐོགས་མེད་ཀྱིས་བྱམས་ཆོས་ལ་བརྟེན་ནས་སེམས་ཙམ་གྱི་དྲང་ངེས་ཕྱེ་བའི་
ཚུལ་གཉིས་བྱུང་བའི་ཕྱིར། འདི་དག་གི་མཐའ་དཔྱོད་རྒྱས་པ་ནི་འོག་ཏུ་འཆད་
དོ། །འོ་ན་འགྲེལ་བ་དེ་རྣམས་ལས་གང་གི་རྗེས་སུ་འབྲངས་ནས་འཆད་ན། སློབ་
དཔོན་གྱི་འགྲེལ་ཆུང་དོན་གསལ་འདིའི་རྗེས་སུ་འབྲངས་ནས་འཆད་པར་བྱེད་པ་ལ།
མཚན་གྱི་དོན། གཞུང་གི་དོན། མཇུག་གི་དོན་དང་གསུམ། དང་བོ་ལ། དངོས་
དང་ཞར་བྱུང་གཉིས། དང་བོ་ལ་སཾསྐྲྀཏའི་སྐད་ལ་བག་ཆགས་འཇོག་པའི་ཕྱིར།
ཐོག་མར་རྒྱ་སྐད་དུ་སྨོས་པ་དང་། དེ་དོན་ལོ་ཙཱ་བས་བོད་སྐད་དུ་བསྒྱུར་པ་དེ་
གཉིས་འཆད་པ་ལ། རྒྱ་གར་སྐད་དུ་ནས་འགྲེལ་བ་ཞེས་པའི་བར་བྱུང་། གཉིས་
པ་ལ། གཞུང་ཚད་རྟོགས་པའི་ཡན་ལག་ཏུ་བམ་གྲངས་དང་། འགྱུར་མཐར་ཕྱིན་
པའི་ཡན་ལག་ཏུ་འགྱུར་ཕྱག་གཉིས། དང་བོ་ལ་ལྔ་ཡོད་པའི་དང་བོ་འཆད་པ་ལ།
བམ་པོ་དང་བོའོ། །ཞེས་པ་བྱུང་།
འདིའི་སྐབས་སུ། ཁ་ཅིག འདིར་བཤད་པའི་བམ་པོ་དང་བོ་དེ་ངེས་བཟུང་
;
6.

མེད་པར་གཞུང་གི་ཆ་མང་བོ་ཕྱོགས་གཅིག་ཏུ་སྤུངས་པའི་དོན་ལ་བྱེད་རིགས་པར་
༡
ཐལ། དཔེར་ན། རྩྭའམ་ཤིང་གི་ཆ་མང་བོ་ཕྱོགས་གཅིག་ཏུ་བསྡོམས་པ་ལ་ཕོན་
པོའམ་བམ་པོ་ཞེས་གྲགས་པ་ལྟར་བམ་པོ་ཞེས་པ་གཞུང་གི་ཆ་མང་བོ་ཕྱོགས་གཅིག་
ཏུ་སྤུངས་པའི་དོན་ལ་བྱེད་རིགས་པའི་ཕྱིར། དེར་ཐལ། གསེར་འཕྲེང་ལས།
བམ་པོ་ཞེས་པ་གཞུང་གི་ཆ་མང་བོ་ཕྱོགས་གཅིག་ཏུ་བསྡོམས་པའི་མིང་སྟེ། དཔེར་
6);
ན། རྩྭའམ་ཤིང་གི་ཆ་མང་བོ་ཕྱོགས་གཅིག་ཏུ་བསྡོམས་པ་ལ་ཕོན་པོའམ་བམ་པོ་
ཞེས་བརྗོད་པ་བཞིན་ནོ། །ཞེས་གསུངས་པའི་ཕྱིར་ན་མ་ཁྱབ། འདིར་ནི་ངེས་པར་
ཤོ་ལོ་ཀའི་གྲངས་སུམ་བརྒྱ་རེ་ལ་བྱེད་དགོས་པའི་ཕྱིར། དེར་ཐལ། འདིའི་རྒྱ་དཔེ་
ལ་ཤོ་ལོ་ཀ་སྟོང་ལྔ་བརྒྱ་འབྱུང་བ་གང་ཞིག ལོ་ཙཱ་བས་དེ་སུམ་བརྒྱ་རེ་ལ་བམ་པོ་
རེ་མཛད་ནས་བམ་པོ་ལྔ་བྱས་པ་ཡིན་པའི་ཕྱིར། དེར་ཐལ། གསེར་འཕྲེང་ལས།
འདིར་ནི་སུམ་བརྒྱ་རེ་ལ་བྱས་པ་སྟེ། རྒྱ་དཔེ་ལ་ཤོ་ལོ་ཀ་སྟོང་ལྔ་བརྒྱ་ཞེས་འབྱུང་
ཞིང་བམ་པོ་ལྔར་བྱས་སོ། །ཞེས་གསུངས་པའི་ཕྱིར།
ཡང་བམ་པོ་སོགས་ཀྱི་ས་བཅད་སློབ་དཔོན་གྱིས་བྱས་པར་ཐལ། འགྲེལ་བ་
བོད་འགྱུར་འདིར་བམ་པོ་ལྔའི་ས་བཅད་བྱས་པའི་ཕྱིར་ན་མ་ཁྱབ། འདི་ནི་ལོ་ཙཱ་
བས་བྱས་པ་ཡིན་གྱི་སློབ་དཔོན་གྱིས་རྩོམ་དུས་སུ་འདི་འདྲ་བྱས་པ་མ་ཡིན་པའི་ཕྱིར།
དེར་ཐལ། རྒྱ་དཔེ་ལ་བམ་པོ་མི་བགྲང་བར་ཤོ་ལོ་ཀ་བགྲང་བ་ཡིན་པའི་ཕྱིར།
དེར་ཐལ། ཚིགས་བཅད་ཡིན་ན་རྐང་བ་བཞི་ལ་ཤོ་ལོ་ཀ་གཅིག ཚིག་ལྷུག་ཡིན་
ཚེ་ཚེག་བར་སོ་གཉིས་ལ་ཤོ་ལོ་ཀ་གཅིག་ཏུ་བྱེད་ཅིང་། དེ་སུམ་བརྒྱ་རེ་ལ་བམ་པོར་
བྱེད་པ་གཞུང་མང་ཉུང་རྟོགས་ཕྱིར་ཡིན་པའི་ཕྱིར། དེར་ཐལ། ཀུན་མཁྱེན་བུས།
ཤོ་ལོ་ཀ་ནི་ཚིགས་བཅད་ཡིན་ན། ཚིགས་བཅད་ཀྱི་རྐང་བ་བཞི་ལ་ཤོ་ལོ་ཀ་གཅིག་
།ལྷུག་པ་ལ་ཚེག་བར་སུམ་ཅུ་སོ་གཉིས་ལ་ཤོ་ལོ་ཀ་གཅིག་གོ །
7

དགོས་པ་གཞུང་ཚད་མང་ཉུང་རྟོགས་པའི་ཕྱིར། ལོ་ཙཱ་བས་བྱས་ཀྱི་རྒྱ་དཔེ་ལ་བམ་
:
པོ་མི་བགྲང་བར་ཤོ་ལོ་ཀ་བགྲང་ངོ་། །ཞེས་དང་། གསེར་འཕྲེང་ལས། འདི་ཡང་
ལོ་ཙཱ་བ་ཆེན་པོ་རྣམས་གཞུང་ཚད་ལ་སྒྲོ་སྐུར་སྤང་བའི་ཕྱིར་བྱས་ཀྱི་རྒྱ་དཔེ་ལ་མེད་
དོ། །ཞེས་གསུངས་པའི་ཕྱིར། གཉིས་པ་འཆད་པ་ལ། སངས་རྒྱས་དང་ནས་ཕྱག་
འཚལ་ལོ་ཞེས་པའི་བར་བྱུང་།
གཉིས་པ་གཞུང་དོན་ལ། བཤད་པ་ལ་འཇུག་པ། བཤད་པ་ཉིད་འགོད་པ།
བཤད་པ་མཐར་ཕྱིན་པའི་ཚུལ་དང་གསུམ། དང་བོ་ལ་མཆོད་པར་བརྗོད་ཅིང་
བཤད་པར་དམ་བཅའ་བ། འགྲེལ་བ་རྩོམ་རིགས་པར་སྒྲུབ་པ། ཁེངས་སྐྱུངས་ཤིང་
སྤྲོ་བ་བསྐྱེད་པའི་རྒྱུ་མཚན་ནོ། །དང་བོ་ལ། ཤེས་རབ་ཕ་རོལ་ཕྱིན་པ་ལ་ནས་ཕྱག་
འཚལ་ལོ། །ཞེས་པའི་བར་བྱུང་། འདིའི་སྐབས་སུ་སྦྱོར་བ་དང་མཐའ་དཔྱད་པ་
གཉིས། དང་བོ་ནི། སློབ་དཔོན་སེང་གེ་བཟང་བོ་ཆོས་ཅན། ཁྱོད་ཀྱིས་བསྟན་
བཅོས་འདི་རྩོམ་པའི་ཐོག་མར་གཞུང་ལམ་འབྲས་བུ་ཤེར་ཕྱིན་གསུམ་ལ་བསྟོད་ཕྱག་
མཛད་པ་ཡིན་ཏེ། དེ་ལ་སྒོ་གསུམ་གུས་པས་འདུད་པར་མཛད་པའི་ཕྱིར།
གཉི